Diari Oficial de la Generalitat Valenciana


Sumari del DOGV 4514, del 04-06-2003 (2003/6299)

Informació pública del programa per al desenvolupament de l'actuació integrada de la unitat d'execució Thiviers 7-E del Pla General d'Ordenació Urbana de Xàbia.
----------------------------------------------------------------------------------------------------------------------------------------------------------------

### Dades del document

Número de DOGV
:   4514

Data del DOGV
:   04-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6299


Organisme emissor
:   Notaria de Luis Aparicio Marbán

Tipus de document
:   Anunci

Informació pública del programa per al desenvolupament de l'actuació integrada de la unitat d'execució Thiviers 7-E del Pla General d'Ordenació Urbana de Xàbia. [2003/Q6299]
  
Luis Aparicio Marbán, notari del Col·legi Oficial de València, districte de Dénia, amb residència a Xàbia, dóna fe:
  
Que Vicente i Ma. Magdalena Marí Molina, amb domicili al carrer del Príncep d'Astúries, 26, de Xàbia (Alacant), i document nacional d'identitat 87619834Y i 35450843, m'han requerit per a la protocol·lització de l'alternativa tècnica, projecte de subdivisió, projecte de reparcel·lació i projecte d'urbanització acompanyat del corresponent estudi bàsic de seguretat i salut, de la unitat d'execució Thiviers 7-E, a Xàbia, d'acord amb les especificacions del programa d'actuació integrada que val de base per a la seua adjudicació, per a la seua exposició pública d'acord amb el procediment de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
I mitjançant este edicte, es fa constar:
  
- L'objecte i característiques essencials de la iniciativa tècnica.
  
Programa per al desenvolupament de l'actuació integrada de la unitat d'execució de Thiviers 7-E, d'una superfície bruta de 2.490 metres quadrats, acompanyat dels corresponents projecte de subdivisió, projecte de reparcel·lació, projecte d'urbanització i estudi bàsic de seguretat i salut, a fi de definir les característiques bàsiques i la realització de les obres d'urbanització de la unitat esmentada.
  
- La notaria on estan dipositats els documents està situada al carrer de l'Historiador Chabàs, 1, 1, de Xàbia (Alacant).
  
- L'exemplar dipositat a l'Ajuntament de Xàbia, situat a la plaça de l'Església, 4, s'identifica com a: programa d'actuació integrada de la unitat d'execució Thiviers-7E.
  
- L'advertència que dins del termini de 20 dies hàbils, comptats des de la publicació d'este anunci en el Diari Oficial de la Generalitat Valenciana, qualsevol persona podrà comparéixer en la notaria esmentada per a obtindre una còpia de l'acta de protocol·lització o exhibició d'esta.
  
- La possibilitat de consultar a l'Ajuntament de Xàbia les actuacions derivades de la documentació dipositada, així com la de presentar davant d'este, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com, en el seu moment, proposicions juridicoeconòmiques per a l'execució d'estes.
  
- Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
- Estos terminis és prorrogaran, per 20 dies addicionals, si durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial i en presta caució per un import no inferior a l'1% del cost previst de les obres d'urbanització.
  
L'acte d'obertura de pliques es farà en la següent data hàbil a la conclusió del termini per a presentar-les.
  
I perquè tinga els efectes oportuns, lliure el present edicte.